
Покана

за участие  в процедура по избор на обслужваща служба по трудова медицина

Във Връзка с провеждане на процедура за избор на обслужваща Служба по трудова медицина на „Овергаз Мрежи” АД и другите дружества от системата на „Овергаз”, моля да ни представите оферта при следните изисквания:

Службата по трудова медицина да отговаря на следните условия:

- да има актуално удостоверение за регистрация на служба по трудова медицина съгласно приложение № 2 на НАРЕДБА № 3 от 25.01.2008 г. за условията и реда за осъществяване дейността на службите по трудова медицина; 

- да обслужва през последната година (от датата на подаване на офертата) минимум 30 юридически лица и  броя на персонала в три от обслужваните  дружества, за същия период,  да бъде не по-малко от 300 човека

1.Службата по трудова медицина да изпълнява   функциите по чл. 25, ал. 2 ЗЗБУТ, както и да реализира основните дейности по чл. 25а ЗЗБУТ като консултира и подпомага ВЪЗЛОЖИТЕЛЯ при осигуряването на здравословни и безопасни условия на труд, при изпълнение на следните дейности:

1.1. Идентифициране и определяне на опасностите и риска за здравето и безопасността на работещите.

1.2. Наблюдение, анализ и оценка на здравословното състояние на всички обслужвани работници и служители на ВЪЗЛОЖИТЕЛЯ, във връзка с условията на труд.

1.3. Да консултира и подпомага ВЪЗЛОЖИТЕЛЯ при организирането на: 

- предварителни медицински прегледи и изследвания за преценка на пригодността на работещите при постъпване на работа;

- задължителни периодични медицински прегледи и изследвания за ранното откриване на изменения в организма в резултат от въздействия на работната среда и трудовия процес;

1.4. В случаите по т. 1.3. да подготви и да предостави списък на професиите и длъжностите, при които работещите подлежат на задължителни периодични медицински прегледи и изследвания; да определи честотата на провеждане на прегледите, включително да предложи медицинските специалисти, които следва да извършат необходимите прегледи и изследвания.

1.5. Да предостави информация на медицинските специалисти, извършващи периодичните медицински прегледи, за условията на труд, определените рискове, които могат да имат връзка с установено заболяване или отклонения във физиологичните показатели на работещия. 

1.6. Да уведоми избрания общопрактикуващ лекар за заболявания или за отклонения във физиологичните показатели на работещи, които се нуждаят от диагностично уточняване или лечение.

1.7. Да изготви заключение за пригодността на работещия да изпълнява даден вид работа.

1.8. Да води здравно досие на електронен и хартиен носител за всеки работещ.

1.9. Ежегодно да изготвя обобщен анализ на здравословното състояние на работещите при Възложителя, във връзка с конкретните условия на труд въз основа на информацията за:

- резултатите от извършените задължителни предварителни и периодични медицински прегледи и изследвания;

- временната неработоспособност по данни от копия на болнични листове, предоставени от ВЪЗЛОЖИТЕЛЯ;

- трайната неработоспособност по данни от ВЪЗЛОЖИТЕЛЯ и/или от работещия; 

- регистрирани професионални болести по данни от ВЪЗЛОЖИТЕЛЯ и/или от работещия; 

- трудовите злополуки по данни от ВЪЗЛОЖИТЕЛЯ и/или работещия. 

1.10. Да подпомага ВЪЗЛОЖИТЕЛЯ и/или да участва съвместно с негови представители в извършването на оценката на риска за здравето и безопасността на работещите и да разработва и предлага мерки за предотвратяване, отстраняване или намаляване на установения риск.

1.11. Да разработва препоръки за ВЪЗЛОЖИТЕЛЯ за преустройството на работни места, за организацията на труда и трудовото натоварване на работещите, които се нуждаят от специална закрила.

1.12. Да консултира и да подпомага ВЪЗЛОЖИТЕЛЯ при определяне потребностите от извършването на специализирани измервания на факторите на работната среда и работния процес по работни места. 

1.13. Да разработва и да участва в изпълнението на програми за обучение на ръководния персонал, на работещите и на техните представители по правилата за осигуряване на здраве и безопасност при работа.

1.14. Да организира и да провежда обучение по правилата за първа помощ, самопомощ и взаимопомощ във връзка с конкретните опасности на работното място.

1.15. Да предоставя информация на работещите за здравните рискове, свързани с работата и за резултатите от проведените медицински прегледи и изследвания;

1.16. Да подпомага ВЪЗЛОЖИТЕЛЯ при изпълнението на нормативно установените изисквания, свързани със здравословните и безопасните условия на труд.

1.17. Да подпомага ВЪЗЛОЖИТЕЛЯ при разработването на правила, норми и инструкции за осигуряване на здраве и безопасност при работа и дава съвети на работещите за правилното им прилагане.

1.18. Да консултира и подпомага комитетите и групите по условия на труд при осъществяване на дейността им.

1.19. Да подпомага ВЪЗЛОЖИТЕЛЯ при необходимост от изготвянето на производствени характеристики на дадено работно място.

3. Финансови условия:
Ценовата оферта да включва:

- Цена на услугата за една година на служител без ДДС за „Овергаз мрежи” АД, при брой служители 350 (с марж + - 10%), заплащане на всяко тримесечие; 

- Цена на услугата за една година на служител без ДДС, заплащане на всеки 6 месеца, за дружества с персонал до 15 човека – 12 дружества;

- Цена на услугата за една година на служител без ДДС, заплащане на всеки 6 месеца, за дружества с персонал от 16 до 40 човека – 3 дружества.

- Цена на услугата за една година на служител без ДДС, заплащане на всеки 6 месеца за дружества с брой служители от 41 до 70 – 2 дружества.

4. Други изисквания към доставчика 

- Да представи списък на минималния брой обслужвани юридически лица и броя на персонала в тях.

- Три референции от обслужвани дружества към момента на подаване на офертата.

- възможност за комплексна услуга / обучения, измерване фактори на работната среда и периодични медицински прегледи./
-  офиси в страната.

- СТМ има сертифицирана система по ЗБУТ в съответствие с изискванията на ISO 45001:2018
- Срок на договора – 1 + 1 година.
5. Информация за „Овергаз Мрежи” АД

Брой на работните площадки - около 48.

Площадките са ситуирани в 24 града в България

КИД 3522

Оферти до 24.07.2026г. на ел. поща Vladimir_karamitev@overgas.bg 
ОВЕРГАЗ Мрежи АД; София 1407, БЪЛГАРИЯ, ул. Филип Кутев 1; Национален информационен телефон: 0700 11 110;

e-mail: mrezhi@overgas.bg; www.overgas.bg

